b'\n_START_ARTICLE_\nNansenov potni list\n_START_PARAGRAPH_\nNansenovi potni listi\xc2\xa0so mednarodno prepoznani\xc2\xa0begunski potovalni dokumenti, ki jih je\xc2\xa0Liga narodov\xc2\xa0prva izdajala beguncem\xc2\xa0brez domovine. Sprva je \xc5\xa1lo za izredno re\xc5\xa1itev, imenuje pa se po visokem komisarju Lige narodov Fridtjofu Nansenu, ki je sklical mednarodno konferenco in tako pomembno prispeval k re\xc5\xa1itvi, ki je nato obveljala in bila tudi nagrajena v svojem \xc4\x8dasu z Nobelovo nagrado za mir, a \xc5\xa1ele po Nansenovi smrti.\n_START_SECTION_\nZgodovina\n_START_PARAGRAPH_\nPrvi Nansenovi potni listi so bili izdani po mednarodnem sporazumu, sprejetem na medvladni konferenci o osebnih izkazilih za ruske begunce. Konferenco je sklical\xc2\xa0Fridtjof Nansen\xc2\xa0kot visoki komisar za begunce za Ligo narodov, zgodila pa se je v \xc5\xbdenevi\xc2\xa0med 3. in 5. julijem 1922.\xc2\xa0Sporazumu so se pridru\xc5\xbeile vlade 52 dr\xc5\xbeav. Skupno je bilo izdanih pribli\xc5\xbeno\xc2\xa0450.000 Nansenovih potnih listov\xc2\xa0za ljudi brez dr\xc5\xbeavljanstva, ki so potrebovali potne listine, pa jih niso mogli dobiti na dr\xc5\xbeavni upravi._NEWLINE_Nansenovi potni listi so bili prvotno pripravljeni kot re\xc5\xa1itev za begunce ruske dr\xc5\xbeavljanske vojne, ki so izgubili rusko dr\xc5\xbeavljanstvo, \xc5\xa1lo je za pribli\xc5\xbeno 800.000 ljudi, ki jim je Lenin leta 1921 dr\xc5\xbeavljanske pravice odvzel. Leta 1933 so priredili re\xc5\xa1itev in jo raz\xc5\xa1irili tudi za Armence, Asirce in Turke._NEWLINE_Po Nansenovi smrti leta 1930 je bil za izdajo potnih listov odgovoren Nansenov mednarodni urad za begunce pri Ligi narodov. Z obstojem urada na tej ravni potni list ni ve\xc4\x8d potreboval sklica na mednarodno konferenco leta 1922, saj ga je izdala Liga narodov sama. Urad so zaprli leta\xc2\xa01938; potne liste so kasneje izdajali v novi agenciji, uradu Visokega komisarja za begunce s sede\xc5\xbeem v Londonu.\n_START_SECTION_\nNobelova nagrada za mir\n_START_PARAGRAPH_\nNansenov mednarodni urad za begunce je bil leta 1938 nagrajen z Nobelovo nagrado za mir\xc2\xa0zaradi prizadevanja pri urejanju Nansenovih potnih listov. Sam Nansen je kot delegat Lige narodov, zaslu\xc5\xbeen za to re\xc5\xa1itev, prejel Nobelovo nagrado za mir \xc5\xbee leta 1922.\n_START_SECTION_\nDanes\n_START_PARAGRAPH_\n\xc4\x8cetudi ne obstajajo ve\xc4\x8d potni listi s takim imenom, pa tudi Liga narodov ne obstaja ve\xc4\x8d, je storitev izdajanja potnih listin beguncem tako s strani drugih dr\xc5\xbeav kot mednarodnih ustanov, npr. Organizacija zdru\xc5\xbeenih narodov\xc2\xa0mo\xc5\xbena. Ti subjekti mednarodnega prava za osebe brez dr\xc5\xbeavljanstva in begunce izdajajo potne dokumente in osebne izkaze.'